Diari Oficial de la Generalitat Valenciana


Sumari del DOGV 8543, del 08-05-2019 (2019/3944)

Resolució de 15 d'abril de 2019, de la Conselleria d'Habitatge, Obres Públiques i Vertebració del Territori, per la qual s'aprova definitivament el Programa d'actuació integrada de la UE A.4-2 Caserna d'Enginyers, de València.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8543

Data del DOGV
:   08-05-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/3944


Data del document
:   15-04-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * València
    * pla d'urbanisme

Resolució de 15 d'abril de 2019, de la Conselleria d'Habitatge, Obres Públiques i Vertebració del Territori, per la qual s'aprova definitivament el Programa d'actuació integrada de la UE A.4-2 Caserna d'Enginyers, de València. [2019/3944]  
En relació amb el Programa d'actuació integrada (PAI) de la unitat d'execució (UE) A.4-2 Caserna d'Enginyers, remés per la Direcció General d'Habitatge, Rehabilitació i Regeneració Urbana, i d'acord amb els antecedents següents:  
1. El director general d'Habitatge, Rehabilitació i Regeneració Urbana, el 15 de gener de 2019, formula proposta de resolució en la qual proposa aprovar el programa per al desenvolupament de l'actuació integrada l'àmbit de la qual és la unitat d'execució A.4-2 Caserna d'Enginyers del Pla de reforma interior de l'àmbit A.4-2 «Parc Central d'Enginyers, Magatzem d'Intendència i Servei Militar de Construccions» del Pla general d'ordenació urbana de València, per a la seua execució en règim de gestió directa per SEPES, Entitat Pública Empresarial de Sòl, en qualitat d'urbanitzador.  
2. El PAI consta d'alternativa tècnica i proposició jurídica i econòmica.  
a) L'alternativa tècnica presentada consta de:  
- Identificació del document de planejament que regula l'ordenació detallada a desenvolupar.  
- Àmbit de l'actuació integrada.  
- Justificació del compliment de les condicions d'integració de l'actuació amb l'entorn.  
- Justificació de la no existència d'una agrupació d'interés urbanístic.  
- Projecte d'urbanització.  
- Terminis d'urbanització i edificació de solars.  
- Compromisos complementaris.  
- Mesures de control de qualitat i compliment de les normes de qualitat ambiental.  
- Inventari preliminar de construccions, plantacions, i instal·lacions.  
- Estimació preliminar de despeses d'urbanització variables.  
b) La proposició jurídica i econòmica consta de:  
- Convenis subscrits per al desenvolupament de la UE A.4-2 Caserna d'Enginyers.  
- Sistema de gestió.  
- Urbanitzador.  
- Regulació de les relacions de l'urbanitzador i els propietaris.  
- Acreditació de la titularitat i identificació gràfica i registral dels terrenys a la disposició de l'urbanitzador.  
- Magnituds econòmiques del programa.  
- Full resum de dades econòmiques rellevants.  
3. El PAI té per objecte:  
- Identificar l'àmbit de l'actuació integrada amb expressió de les obres que s'han d'escometre.  
- Programar els terminis per a la seua execució.  
- Establir les bases tècniques i econòmiques per a gestionar l'actuació: l'alternativa tècnica té el contingut tècnic per a la urbanització completa de la unitat d'execució i la realització de les obres públiques necessàries per a la connexió i integració de la urbanització en les xarxes d'infraestructures, d'energia, de comunicacions i serveis públics existents.  
- Regular els compromisos i obligacions que assumeix l'urbanitzador designat en aprovar el programa, definint les seues relacions amb l'Administració i amb els propietaris afectats. Cal tindre en compte que l'efectiva obtenció de les dotacions i aprofitaments públics que corresponen a l'administració i l'efectiu just repartiment de beneficis i càrregues es realitzarà en la reparcel·lació.  
4. D'acord amb la proposta d'aprovació del PAI realitzada per la Direcció General d'Habitatge, Rehabilitació i Regeneració Urbana el tràmit d'informació pública i consulta a administracions sectorials es pot resumir de la manera següent:  
El 8 d'abril de 2011, la Conselleria de Medi Ambient, Aigua, Urbanisme i Habitatge va publicar en el DOGV l'anunci de la informació pública del PAI i no s'hi van presentar al·legacions.  
  
Els informes sectorials es van sol·licitar a diferents departaments de l'Ajuntament de València:  
- Direcció General d'Ordenació Urbanística, Oficina Tècnica d'Ordenació Urbanística.  
- Servei de Programació, Secció d'Obres d'Urbanització, Unitat de Planejament.  
- Servei de Bombers.  
- Servei de Cicle Integral de l'Aigua.  
- Coordinació d'Obres en Via Pública i Manteniment d'Infraestructures.  
- Serveis centrals tècnics.  
5. València compta amb Pla general d'ordenació urbana aprovat definitivament mitjançant resolució del conseller d'Obres Públiques, Urbanisme i Transports de data 28 de desembre de 1988, ratificat per acord del ple del Consell el 30 de desembre del mateix any, i publicat en el DOGV de 16 de gener de 1989. L'àmbit de l'actuació compta amb planejament de desenvolupament contingut en el Pla de reforma interior Parc Central i homologació sectorial modificativa, aprovats el 6 de març de 2007 i correcció d'errades del Pla de reforma interior en l'àmbit A.4.2 aprovada el 16 de novembre de 2017.  
  
Fonaments de dret  
1. La disposició transitòria primera de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, LOTUP, que estableix el règim transitori dels procediments, assenyala que els instruments de planejament que hagen iniciat la seua informació pública abans de l'entrada en vigor de la present llei, es continuaran tramitant conforme a la legislació anterior.  
  
D'acord amb això, l'expedient s'ha tramitat amb subjecció al que es preveu en la Llei 16/2005, de 30 de desembre, de la Generalitat Valenciana, urbanística valenciana (d'ara en avant LUV) i en el Reglament d'ordenació i gestió territorial urbanística, aprovat pel Decret 67/2006, de 19 de maig (ROGTU).  
2. El director general d'Habitatge, Rehabilitació i Regeneració Urbana, el 15 de gener de 2019, com a direcció general promotora del PAI per raó de la seua competència sectorial, conforme als articles 118 i 89 de la LUV, formula proposta de resolució en la qual, estimant complit el tràmit d'informació pública, sense que s'hagen produït al·legacions i sent suficient la disponibilitat dels recursos pressupostaris per al finançament de l'actuació per SEPES Entitat Pública Empresarial de Sòl, en compliment del que es disposa en l'article 128.3 de la LUV i 270 del ROGTU, proposa aprovar el PAI a què es refereix el present informe.  
3. La consellera d'Habitatge, Obres Públiques i Vertebració del Territori, a proposta del director general d'Habitatge, Rehabilitació i Regeneració Urbana, és l'òrgan competent per a aprovar definitivament els instruments de planejament que siguen de competència autonòmica, de conformitat amb el que es disposa en l'article 36.3 de la LUV en relació els articles 89.1 i 118 també de la LUV i l'article 273 del Reglament d'ordenació i gestió territorial urbanística, aprovat pel Decret 67/2006, de 19 de maig (ROGTU).  
Vistos els preceptes legals esmentats i altres de general i pertinent aplicació, resolc:  
  
Únic  
Aprovar definitivament el Programa d'actuació integrada de la unitat d'execució A.4-2 Caserna d'Enginyers, d'acord amb la proposta formulada per la Direcció General d'Habitatge, Rehabilitació i Regeneració Urbana.  
Contra l'instrument de planejament aprovat podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que es preveu en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puguen exercitar qualsevol altre recurs o acció que estime oportú.  
  
València, 15 de febrer de 2019. La consellera d'Habitatge, Obres Públiques i Vertebració del Territori: María José Salvador Rubert.